નવી દિલ્હી, 1 જુલાઇ: અમેરિકાએ પોતાની ગુપ્તચર એજન્સીને ભાજપની જાસૂસી કરવાનો અધિકાર આપી દીધો છે. અમેરિકાની નેશનલ સિક્યુરિટી એજન્સીને એ અધિકાર આપવામાં આવ્યો છે. આ જાણકારી એનએસએના પૂર્વ કોન્ટ્રેક્ટર અને હવે વ્હિસલબ્લોઅર બની ચૂકેલા એડવર્ડ સ્નોડેને આપી છે. અમેરિકામાં બીજા દેશોની છ રાજનૈતિક પાર્ટીઓની એક સૂચિ બનાવવામાં આવી છે. આ પાર્ટીઓ પર નજર રાખવા માટે એનએસએને આધિકારિક પરવાનગી આપવામાં આવી છે.